
התיאור נוצר באופן אוטומטי]
נייר עמדה:
תיקון תקנה 168 לתקנות התעבורה (שעות נהיגה)

לכבוד
(1) מינהל היבשה
(2) הרשות הארצית לתחבורה ציבורית
משרד התחבורה והבטיחות בדרכים

ארגון חברות ההיסעים בישראל, שהינו על פי דין הארגון היציג של חברות ההסעות המיוחדות והסעות הסיור (להלן – חברות ההיסעים) בישראל, מתכבד להציג את עמדתו בנוגע לתיקון תקנה 168 לתקנות התעבורה, תשכ"א-1961 (להלן – תקנה 168), והכל כמפורט להלן;
רקע
תקנה 168 הותקנה בשנת 1961 (ותוקנה לנוסחה כיום בשנים 1970, 1996 ו- 2012). למען הנוחות להלן נוסחה כיום:
168.	(א)	הנוהג רכב ציבורי, אוטובוס פרטי או רכב מסחרי שמשקלו הכולל המותר עולה על 6000 ק"ג, והנוהג רכב מנועי מסוג אחר המסיע או המורשה על פי רשיון או היתר להסיע אחד עשר אנשים או יותר בנוסף על הנהג –
(1)	לא יתחיל את יום עבודתו בנהיגה אלא אחרי מנוחה שמחוץ לעבודה במשך 7 שעות רצופות לפחות;
(2)	לא ינהג בו יותר מ-12 שעות בכל תקופה של 24 שעות ולא יותר מ-68 שעות בכל תקופה של 7 ימים;
(3)	יפסיק נהיגתו לחצי שעה לפחות במשך כל תקופת נהיגה של 4 שעות רצופות כאמור בתקנת משנה (ג), למעט ההפסקות לפי תקנת משנה זו;
(4)	לא ינהג יותר מ-9 שעות אלא אם הפסיק את נהיגתו לשעה לפחות אחרי נהיגה במשך 6 שעות רצופות אך לא יאוחר מאשר אחרי נהיגה במשך 8 שעות ו-30 דקות רצופות;
(5)	יימצא במנוחה שמחוץ לעבודה לפחות במשך 25 שעות רצופות (להלן בתקנה זו - יום מנוחה), בכל תקופה של 8 ימים, ובלבד שמספר ימי המנוחה כאמור בשנה לא יפחת מ-52; הוראות פסקה זו לא יחולו על נוהג רכב מנועי שאיננו רכב ציבורי, אוטובוס פרטי או רכב מסחרי שמשקלו הכולל המותר עולה על 6000 ק"ג, המסיע שמונה אנשים או יותר בנוסף על הנהג שלא בדרך עיסוקו הרגיל.
	(ב)	מי שבידו השליטה על רכב מנועי מהסוגים המפורטים בתקנת משנה (א) או על הנוהג רכב מנועי כאמור, לא יניח לנוהג לנהוג אלא בהתאם להוראות תקנה זו.
	(ג)	בתקנה זו, "נהיגה" - נהיגה בפועל, עבודה אחרת הקשורה ברכב מנועי או בטיפול במטען המובל עליו ובטעינתו, סידורו או פריקתו של מטען כאמור או טיפול בנוסעים המוסעים ברכב, לרבות ההפסקות לפי פסקאות (3) ו-(4) לתקנת משנה (א), והמתנה או הפסקה הכרוכה בפעולות האמורות במישרין או בעקיפין.
	(ד)	הוראות תקנה זו לא יחולו על הנוהג רכב של צה"ל שלגביו חלות הגבלות של שעות נהיגה כפי שנקבעו בפקודות הצבא. 

במהלך דצמבר 2024 הובא לעיוננו מכתבו של מר גבי נבון מיום 15 בדצמבר 2024, לפיו יש בכוונת משרד התחבורה והבטיחות בדרכים לשנות את הוראות תקנה 168 ולהתאימן לתקן האירופאי בנושא. למען הנוחות, מצ"ב כנספח א' הוראות התקנה החדשה שמשרד התחבורה ניסה להתקינן בשנת 2020(נוסח שעלה לדיוני ועדת הכלכלה ביום 4.1.2021).
עמדת הארגון
להלן נסקור את עמדת הארגון בנוגע לתקנה 168 ובנוגע להתאמתן לתקן האירופאי;
1. ראשית, לאור העובדה כי הוראות תקנה 168 חלות על החברות להסעות מיוחדות ולהסעות סיור, וכל שינוי בהן עשוי להשליך באופן משמעותי על החברות, הן בהיבט התפעולי והן בהיבט הכלכלי, הרי שנבקשכם לשתף באופן פעיל את ארגון חברות ההסעות בישראל, כארגון היציג של החברות  להסעות מיוחדות ולהסעות סיור, בהליכי החקיקה של השינוי האמור.
2. יובהר כבר כעת, כי עמדת הארגון בנוגע לתקנה 168 הינה כי החברות להסעות מיוחדות ולהסעות סיור מיישמות את הוראות התקנה כלשונן, וכי מבחינת הארגון והחברות אין צורך בשינוי התקנה.
3. לפיכך, ככל והרשות מעוניינת לשנות את הוראות תקנה 168 בכל הקשור לחברות המפעילות קווי שירות באוטובוסים (תחבורה ציבורית) ו/או על חברות הובלה, הרי שאין צורך להחיל שינוי זה על חברות להסעות מיוחדות ולהסעות סיור ויש להותיר את הוראות תקנה 168 כלשונן על חברות אלו. פתרון משפטי להפרדה שכזו היא יצירת תקנת משנה חדשה עבור קווי שירות (תחבורה ציבורית) ו/או מובילים, והותרת תקנה 168 עבור חברות להסעות מיוחדות והסעות סיור בנוסח הקיים כיום. 
4. בהתאמה, החלת התקן האירופאי כלשונו על חברות ההיסעים עלול להביאן למצב בו לא יוכלו לתת שירות לציבור העובדים, התלמידים והתיירים, דבר אשר יגרום בהכרח לסגירתן של חברות אלו ולפגיעה אנושה בשירות ההיסעים בישראל.
5. התקן האירופאי נולד, למיטב הבנתנו, לאכיפה שעות הנהיגה על מובילים באירופה, אשר נעים בכבישים בין מדינתיים, ומטבע הדברים נמצאים שעות רבות משעות היממה במצב של נהיגה. 
6. תקן שכזה, מטבע הדברים ולאור אופיה וגודלה של מדינת ישראל, ולאור העובדה כי אין "חשש" למעבר בין מדינות באזורנו, אינו רלבנטי לחברות ההיסעים. 
7. כך למשל ראו הגדרת "מנוחה בשתי פעימות –  הראשונה של 3 שעות רצופות לפחות והשניה של 9 שעות רצופות לפחות, במהלך 24 שעות מרגע תום המנוחה היומית הקודמת".
8. ראו למשל גם הגדרת "נהיגה בין-לאומית" – נהיגה לצורך עיסוקו של הנוהג  ברכב מנועי, במהלכה חוצה הנוהג באמצעות כלי הרכב גבול יבשתי  אחד לפחות, בין מדינות, למעט נהיגה כאמור ברכב מנועי המפורט בתקנת משנה (יא)(4)".
9. ההגדרות שהובאו בסעיפים 7 ו-8 למכתבנו זה הינן רק דוגמאות, ובתקן האירופאי מכלול של הוראות שאינן רלבנטיות לפעילות חברות ההיסעים בישראל.
10. ככל ומשרד התחבורה מעוניין בהתאמת תקנה 168 לתקן האירופאי, תוך התחשבות בגודלה, אופייה של מדינת ישראל, ובאופי שוק ההיסעים, הרי שארגון חברות ההיסעים ישמח להירתם לשיתוף פעולה בנושא וגיבוש נוסח תקנה שמבטיחה הן את הבטיחות בכבישים והמחויבות של משרד התחבורה בהתאם לאמנה בדבר עבודת צוות נהגים בכלי רכב העוסקים בנהיגה בינלאומית משנת 2006 של ארגון האומות המאוחדות (האו"ם), והן את הצרכים והמגבלות של חברות ההיסעים.
סיכום
1. מבחינת הארגון והחברות אין צורך בשינוי תקנה 168;
2. ככל ומשרד התחבורה מעוניין בשיתוף פעולה להתאמת תקנה 168 לתקן האירופאי, הרי שהארגון וחברות ההיסעים ישמחו לשתף פעולה בנושא. 
אנו זמינים ועומדים לרשותכם בנושאים אלו בכל עת.

התיאור נוצר באופן אוטומטי]
בברכה,
דודי גיל, מנכ"ל
ארגון חברות ההסעה בישראל

תקנות תעבורה (תיקון מס' ____), התשפ"א-2020



		

		

		בתוקף סמכותי לפי סעיף 70(17ד),(17ה), (22א) ו-(24) לפקודת התעבורה[footnoteRef:2] (להלן – הפקודה), לפי סעיף 2(ב) לחוק העונשין, התשל"ז-1977 ובאישור ועדת הכלכלה של הכנסת אני מתקין תקנות אלה: [2:  דיני מדינת ישראל, נוסח חדש 7, עמ' 173.] 




		הוספת תקנה 168א

		1. 

		בתקנות התעבורה, התשכ"א-1961[footnoteRef:3] (להלן – התקנות העיקריות) אחרי תקנה 168, יבוא: [3:  ק"ת התשכ"א, עמ' 1425; התשע"ט, עמ' (להשלמה לפני הפרסום).] 




		

		

		"שעות נהיגה בין- לאומית

		168א

		(1) בתקנה זו – 

 



		

		

		

		

		

		

		

		"האמנה" – האמנה בדבר עבודת צוות נהגים בכלי רכב העוסקים בנהיגה בינלאומית משנת 2006 של ארגון האומות המאוחדות (האו"ם) שניתן לעיין בה באתר משרד התחבורה והבטיחות בדרכים  - https://www.gov.il/he/Departments/ministry_of_transport_and_road_safety;



		

		

		

		

		

		

		

		"הפסקה" – פרק זמן במהלך שעות העבודה שאינו זמן נהיגה בו הנהג אינו  מבצע פעולת נהיגה  ברכב או כל פעולה אחרת לצרכי עבודה ומשמש את הנהג לצורך  התרעננות; 



		

		

		

		

		

		

		

		"זמן נהיגה" – פרק הזמן במהלך שעות העבודה שבו הנוהג ברכב מבצע פעולת נהיגה ברכב; 



		

		

		

		

		

		

		

		"מנוחה" – פרק זמן  שאינו במהלך שעות העבודה בו, אינו זמן נהיגה ואינו הפסקה הנהג רשאי לבחור את פעילותו; 



		

		

		

		

		

		

		

		"מנוחה יומית" – מנוחה יומית מלאה או מנוחה יומית מופחתת, שאיננה מנוחה שבועית; 



		

		

		

		

		

		

		

		"מנוחה יומית מופחתת" –מנוחה שהיא מנוחה של 9 שעות רצופות לפחות, והקצרה מ- 11 שעות רצופות;



		

		

		

		

		

		

		

		"מנוחה יומית מלאה" – מנוחה  שהיא אחת מאלה: 

(1) מנוחה של 11 שעות רצופות לפחות, במהלך 24 שעות מרגע תום החופשה המנוחה היומית הקודמת;

(2) מנוחה בשתי פעימות –  הראשונה של 3 שעות רצופות לפחות והשניה של 9 שעות רצופות לפחות, במהלך 24 שעות מרגע תום החופשה המנוחה היומית הקודמת;



		

		

		

		

		

		

		

		"מנוחה שבועית" – מנוחה שבועית מלאה או מנוחה שבועית מופחתת, שאיננה מנוחה יומית;



		

		

		

		

		

		

		

		"מנוחה שבועית מופחתת" – מנוחה של  24 שעות רצופות לפחות והקצרה מ- 45 שעות רצופות שתחילתה לא תאוחר מתום 6 יממות שיחלו מתום המנוחה השבועית הקודמת;



		

		

		

		

		

		

		

		"מנוחה שבועית מלאה" – מנוחה של 45 שעות רצופות לפחות שתחילתה לא יאוחר מתום 6 יממות שיחלו מתום המנוחה השבועית הקודמת; 





		

		

		

		

		

		

		

		"נהיגה בין- לאומית" – נהיגה לצורך עיסוקו של הנוהג  ברכב מנועי, במהלכה חוצה הנוהג באמצעות כלי הרכב גבול יבשתי  אחד לפחות, בין מדינות לפחות, למעט נהיגה כאמור ברכב מנועי המפורט בתקנת משנה (חיא)(4);



		

		

		

		

		

		

		

		"פעולת נהיגה ברכב" - אחת מהפעולות המפורטות להלן אלה השנעשית במסגרת עיסוקו:

(1) פעולת נהיגה בפועל ברכב;

 (2)פעולה הקשורה בטיפול ברכב או במטען המובל על הרכב ובטעינתו, סידורו או פריקתו של מטען כאמור;

(3) פעולה הקשורה בטיפול בנוסעי הרכב ; 



		

		

		

		

		

		

		

		"שבוע" – פרק הזמן שבין 00:00 ביום שני לבין 23:59 ביום ראשון; 



		

		

		

		

		

		







		(2) הנוהג נהיגה בין-לאומית לא יחרוג מפרקי הזמן של זמן הנהיגה הכמפורטים להלן:

(1) מפרק זמן של 9 שעות בכל פרק זמן שלמתוך 24 שעות רצופות; פרק זמן זה ניתן להארכה ל- 10 שעות סך הכל לכל היותר, ולא יותר מפעמיים במהלך שבוע עבודה;

(2) מפרק זמן של 56 שעות סך הכל, בכל פרק זמן של 7 ימים רצופים;

(3)  מפרק זמן של 90 שעות סך הכל, בכל פרק זמן של 14 ימים רצופים. 



		

		

		

		

		

		

		(3) זמן הנהיגה לפי תקנת משנה (ב)(1), לא יתחיל אלא לאחר שהנוהג נהיגה בין- לאומית סיים מנוחה יומית.



		

		

		

		

		

		

		(4) בלי לגרוע מהאמור בתקנת משנה (ב), בכל פרק זמן של 7 ימים, הנוהג בנהיגה בין-לאומית לא יבצע מנוחה יומית מופחתת יותר משלוש פעמים.



		

		

		

		

		

		

		(5) בלי לגרוע מהאמור בתקנת משנה (ב)(3), בכל פרק זמן של 14 ימים, הנוהג בנהיגה בין-לאומית יבצע שתי מנוחות שבועיות מלאות.



		

		

		

		

		

		

		(ו) על אף האמור בתקנת משנה (ה) ובלי לגרוע מהאמור בתקנת משנה (ב)(3), בכל פרק זמן של 14 ימים יכול נוהג בנהיגה בין- לאומית להיות במנוחה שבועית רגילה אחת ומנוחה שבועית מופחתת אחת, ובלבד שישלים את המנוחה השבועית המופחתת לסך כולל של 45 שעות באופן רציףברציפות, לפחות  תוך 14 ימים מתום השבוע שבו בוצעה המנוחה. 



		

		

		

		

		

		

		(ז)

		(1) הנוהג בנהיגה בין לאומית המסיע נוסעים בשכר בהסעה בודדת יכול לדחות את המנוחה השבועית לפרק זמן של 12 ימים לכל היותר מתום המנוחה השבועית המלאה הקודמת בתנאי שבסוף 12 ימים אלה יקבל את אחד מאלה:



		

		

		

		

		

		

		

		

		(1) שתי מנוחות של 45 שעות   רצופות לפחות;



		

		

		

		

		

		

		

		

		(2) שתי מנוחות בתקופת 12 הימים כאמור והן מנוחה של 45 שעות רצופות   ומנוחה נוספת של 24 שעות רצופות לפחות, ובלבד שיושלמו  במנוחה נוספת של 24 שעות רצופות לפחות בתוך שבועיים מתום תקופת 12 הימים כאמור;   



		

		

		

		

		

		

		

		(2) האמור בתקנת משנה זו יחול על נוהג בנהיגה בין-לאומית שמתקיימים בו כל התנאים האלה: 



		

		

		

		

		

		

		

		

		(1) הוא יצא להפסקה כאמור בתקנת משנה (ח) לאחר נהיגה של 3 שעות או שבמהלך הנהיגה בין השעות 22:00 ל-06:00 וצוות לו נהג אחד נוסף לפחות;



		

		

		

		

		

		

		

		

		(2) הוא מסיע נוסעים בשכר במהלך שירות הסעה המתבצע במשך 24 שעות רצופות לפחות במדינה שהיא צד לאמנה או במדינה אחרת שלא בה התחיל השירות; לעניין זה, "שירות הסעה" – שירות שבו כלי הרכב עומד לרשות קבוצת נוסעים מסוימת שאינה משתנה במהלך הנסיעה;



		

		

		

		

		

		

		

		

		(3) הוא נוהג ברכב הסעות שמותקן בו טכוגרף דיגיטלי כאמור בתקנה  364ד והמצויד בציוד הקלטה כמפורט בתוספת B1  לנספח לאמנה.



		

		

		

		

		

		

		(ח) הנוהג בנהיגה בין-לאומית ייצא להפסקה לפי אחד מאלה:   



		

		

		

		

		

		

		

		(1) לאחר זמן נהיגה של ארבע וחצי שעות, למשך 45 דקות רצופות לפחות, וזאת אלא אם כן התחיל פרק זמן מנוחה;



		

		

		

		

		

		

		

		(2) לאחר זמן נהיגה של ארבע וחצי שעות, למשך 15 דקות רצופות לפחות, ולאחר מכן הפסקה נוספת למשך 30 דקות רצופות נוספות לפחות במהלך  זמן הנהיגה שנותר או מיד עם סיומו;    



		

		

		

		

		

		

		(ט) נוהג בנהיגה בין-לאומית החורג מהאמור בתקנה ינהג כלהלן:   



		

		

		

		

		

		

		

		(1) יציין את הסיבה לחריגה ביומן הנסיעות כמשמעותו בתקנה 364ד, ובכלי רכב בו טכוגרף דיגיטלי, כהגדרתו בתקנה 364ד(ה), יציין את הסיבה לחריגה באופן האמור או  על תדפיס של המידע המופק מהטכוגרף דיגיטלי;   



		

		

		

		

		

		

		

		(2) יבצע את האמור בפסקה (1) ללא כל דיחוי בהגיעו למקום עצירה מתאים;.



		

		

		

		

		

		

		

		(3) אין באמור בתקנת משנה זו בכדי לגרוע מהוראות תקנות משנה (א) עד (ח) ו- (י) עד (יב) לעניין משך הנהיגה המירבי המותר.



		

		

		

		

		

		

		(י) מי שבידו השליטה על סידורי הנסיעה של רכב מנועי מהסוגים המפורטים בתקנה זו או של הנוהג רכב מנועי כאמור, לא יאפשר נהיגה ברכב,  אלא בהתאם לאמור בתקנה זו. 



		

		

		

		

		

		

		(יא) האמור בתקנת משנה זו לא יחול על אחד או יותר מאלה: 



		

		

		

		

		

		

		

		(1) רכב מסוג M שבו עד שמונה מושבים נוסף על מושב הנהג, רכב מסוג L ואופנים; 



		

		

		

		

		

		

		

		(2)רכב מסוג N אשר משקלו הכולל המותר אינו עולה על 3.5 טון;



		

		

		

		

		

		

		

		(3)רכב מנועי המשמש להסעת נוסעים בשכר הנוסע במסלול קבוע שאורכו שאינו עולה על 50 ק"מ הכולל נקודות עצירה שנקבעו מראש;



		

		

		

		

		

		

		

		(4) רכב מנועי שמהירותו המרבית 30  קמ"ש; 



		

		

		

		

		

		

		

		(5) רכב ביטחון וכל רכב המשמש לסיוע הומניטרי; 



		

		

		

		

		

		

		

		(6) כלי רכב  מנועי שפעילותו מקיימת את אחת מהמטרות המפורטות בתקנה 293(א)(1) עד (6) למעט פסקה (5א) שבה;



		

		

		

		

		

		

		

		(7) כלי רכב מנועי המשמש להובלה לא מסחרית של מטען שמשקלו אינו עולה על 7.5 טון;



		

		

		

		

		

		

		

		(8) כלי רכב מנועי, שגורם מוסמך לכך על פי כל דין קבע שהוא בעל ערך היסטורי, שאינו לשימוש מסחרי להובלת אנשים או מטען.



		

		

		

		

		

		

		(יב) בעל רכב המבצע נהיגה בין לאומית לפי תקנה זו חייב בהתקנת טכוגרף דיגיטלי בכלי הרכב ויחולו לגבי כלי הרכב, בעליו ונהגו הוראות תקנה 364ד."



		תיקון תקנה 364ד

		2. 

		בתקנה 364ד לתקנות העיקריות – 



		

		

		(1) בתקנת משנה (א) –



		

		

		

		(1) ברישה, במקום "טכוגרף מסוג כאמור" יבוא "טכוגרף מאחד מהסוגים האמורים";



		

		

		

		(2) בפסקה (2), בסיפה, המילים "על גבי הדיסקה" – יימחקו; 



		

		

		

		(3) אחריה יבוא:



		

		

		

		

		"(א1)

		על אף האמור בתקנת משנה (א), לא ירשם לראשונה, לאחר יום תחילת תקנות תעבורה (תיקון מס' ____), התשפ"א-2020[footnoteRef:4], רכב מהסוג המפורט בתקנה האמורה, אלא אם הותקן בו טכוגרף דיגיטלי." [4:  יושלם על ידי הרשומות עם הפרסום.] 




		

		

		(2) בתקנת משנה (ב) - 



		

		

		

		(1) בפסקה (1)–  



		

		

		

		

		(1) אחרי "טכוגרף תקין" יבוא "מאחד הסוגים כמפורט בחלק ג' בתוספת השניה";



		

		

		

		

		(2) המילים "על גבי הדסקה" – יימחקו;



		

		

		

		

		(3) במקום "זמן נהיגה כמשמעותו בתקנה 168(ג) של הנוהג ברכב" יבוא "הזמן שבו הנוהג ברכב מבצע נהיגה כהגדרתה בתקנה 168(ג) או את זמן הנהיגה  כהגדרתו בתקנה 168א(א)";



		

		

		

		(2) במקום פסקה (2)  יבוא: 



		

		

		

		

		"(2) בטכוגרף דיגיטלי מצוין, בין היתר, מספר הרכב, שם כל נוהג שנהג ברכב, מועדי עבודתו, קריאת מד המרחק בתחילת נסיעתו ובסיומה וקריאת מונה הקילומטרים של הרכב בתחילת עבודתו של הנוהג; בטכוגרף בעל דיסקות מצוין האמור על גבי דיסקה או אגד דיסקות המצויים בטכוגרף; "; 



		

		

		

		(3) בפסקה (3), במקום "בידו" יבוא "בטכוגרף בעל דיסקות, בידי הנהג"; 



		

		

		

		(4) בפסקה (5), אחרי "טכוגרף" יבוא "בעל דסקות".



		

		

		

		(5) בפסקה (6), בתחילתה יבוא "בטכוגרף בעל דסקות,";



		

		

		

		(6) במקום פסקה (7) יבוא: 



		

		

		

		

		"(7) בלשם נהיגה ברכב שמותקן בו-

(א)	  טכוגרף בעל דסקות- על הנוהג להכניסהנוהג הכניס את הדסקה עליה מצוינים פרטיו האישיים בתחילת הנהיגה ולכל משך זמן הנהיגה כהגדרתו בתקנה 168א(א) ;

(ב) טכוגרף דיגיטלי- על הנוהג להכניס את כרטיס נהג אישי שלו כמשמעותו בתקנת משנה (ד1)(1) בתחילת הנהיגה ולכל זמן הנהיגה כהגדרתו בתקנה 168א(א); 



		

		

		

		

		(8) על הנוהג  ברכב שמותקן בו –

(1) טכוגרף בעל דסקות- להחזיק ברכב את המפתח למכשיר הטכוגרף בכל עת שהרכב בחזקתו;

טכוגרף דיגיטלי-להחזיק ברשותו את כרטיס הנהג האישי כמשמעותו בתקנת משנה (ד1)(1) בכל עת במהלך זמן הנהיגה או הפסקה כהגדרתם בתקנת 168א(א)."

 



		

		

		(3) בתקנת משנה (ב1)(2) ברישה, במקום "מכשיר הטכוגרף" יבוא "בטכוגרף בעל דסקות,";



		

		

		(4) במקום תקנת משנה (ג) יבוא:



		

		

		

		"(ג) בעל רכב שבו מותקן טכוגרף לפי תקנה זו, ישמור במקום עסקו, במקום סגור, את תיעוד המידע הנאגר בטכוגרף שברכב כמפורט להלן:



		

		

		

		

		(1) לגבי טכוגרף בעל דסקות – ישמור את הדסקות המציגות את תנועות הרכב וכן ישמור את יומני הנסיעות במשך 180 365 ימים מהיום בו נמסרו לו לפי תקנת משנה (ב1)(4);



		

		

		

		

		(2) לגבי טכוגרף דיגיטלי – ישמור את יומני הנסיעה שנמסרו לו לפי תקנת משנה (ב1)(4) וכן ישמור את המידע הנאגר בטכוגרף , באמצעות תוכנה ייעודית שאישר משרד התחבורה, במשך 365 יום מהיום בו נוצר המידע."



		

		

		(5) במקום תקנת משנה (ג1), יבוא:



		

		

		

		"(ג1)

		בעל הרכב יציג את יומני הנסיעה וכן את המידע הקיים בטכוגרף לפי דרישתו של שוטר, פקח כהגדרתו בתקנה 587ה, או קצין בטיחות כהגדרתו בתקנה 579 לגבי רכב שנמצא בפיקוחו; הצגת המידע המופק מהטכוגרף תעשה באחד או יותר מאלה: 

(1) לגבי טכוגרף בעל דיסקות – יציג את הדסקות; 

(2) לגבי טכוגרף דיגיטלי – יציג את המידע באמצעות אחד מהכרטיסים כמפורט בתקנה (ד1),  או כל אביזר טכנולוגי אחר המאפשר קריאת המידע שנאגר במכשיר הטכוגרף וכן באמצעות תדפיסים של המידע המופק, כל זאת לפי דרישת השוטר, או הפקח או קצין הבטיחות כאמור.



		

		

		

		(ג2)

		ברכב  ללימוד נהיגה כאמור בתקנת משנה (א)(3), הדיסקה או כרטיס הנהג האישי, לפי העניין יהיו על שם המורה לנהיגה המלמד בו באותה העת.



		

		

		

		(ג3)

		סירב נוהג ברכב לדרישת שוטר לפי תקנה משנה (ג1), יראו אותו כמי שעבר עבירה לפי תקנה 168 לתקנות.



		

		

		(6) אחרי תקנת משנה (ד) יבוא:



		

		

		

		"(ד1) רשות הרישוי תנפיק את הכרטיסים המפורטים להלן לצורך ביצוע הפעולות המפורטות לצדם בנוגע לכלי רכב שבו מותקן טכוגרף דיגיטלי; כרטיס יונפק למבקש לפי סוג הכרטיס שביקש ובלבד שהוא מקיים את התנאים הנדרשים לקבלו כמפורט בו: 



		

		

		

		

		(1) כרטיס נהג אישי – כרטיס אישי לשימוש של בעל הכרטיס בלבד, אשר הנושא את תמונתו של בעל הכרטיס; כרטיס כאמור , יינתן לבעל רישיון נהיגה תקף המתאים לפי הפקודה לנהיגה בכלי רכב המפורט בתקנת משנה (א) שבו מותקן טכוגרף דיגיטלי; 



		

		

		

		

		(2) כרטיס בעלים – כרטיס על שם בעל הרכב לשימוש בעל הרכב לרבות מי שהוא הסמיכו לעשות בו שימוש וכן לשימוש קצין הבטיחות כהגדרתו בתקנה 579 המפקח על הרכב לצורך מילוי תפקידיו  לפי חלק י' לתקנות; הכרטיס כאמור יינתן לבעל רכב שברשותו כלי רכב אחד או יותר, המפורט בתקנת משנה (א),  בו מותקן טכוגרף דיגיטלי, והוא ישמר בכל עת במקום עסקו של בעל הרכב;



		

		

		

		

		(3) כרטיס אכיפה – כרטיס לשימוש בעלי תפקיד שהסמיך ראש מחלקת התנועה במשטרת ישראל כמבצעים פעולות אכיפה וחקירה כלפי הנוהגים בכלי רכב בו מותקן טכוגרף דיגיטלי, ;  כרטיס כאמור יינתן לשוטר לצורך מילוי תפקידו על פי סעיף 27ג לפקודת התעבורה כלפי אדם הנוהג בכלי רכב בו מותקן טכוגרף דיגיטלי; 



		

		

		

		

		(4) כרטיס אחזקה – כרטיס על שם בעל המוסך הנושא את תמונתו של בעל המוסך, שברשותו רישיון להפעלת המוסך העוסק במתן שירותי אחזקה לטכוגרף דיגיטלי, לפי פרק ח' לחוק רישוי שירותים; כרטיס כאמור יינתן לשימושו האישי של בעל הרישיון כאמור וכן לשימושו האישי של מי שהמנהל המקצועי של המוסך כהגדרתו בחוק האמור הסמיכו לכך, שימוש כאמור יהיה לצורך ביצוע פעולות האחזקה לפי הנחיות יצרן הטכוגרף המבוצעות במוסך הכרוכות בהפעלת הטכוגרף הדיגיטלי; כרטיס אחזקה יימצא במקום שמור לפי הנחת דעתו של בעל המוסך ואין להוציאו מתחומי המוסך.



		

		

		

		(ד2) תוקף כרטיס שניתן לפי תקנת משנה (ד1) יפקע בתום התקופות המפורטות להלן מיום הנפקתו: 



		

		

		

		

		(1) כרטיס נהג אישי - 5 שנים;



		

		

		

		

		(2) כרטיס בעלים - 5 שנים;



		

		

		

		

		(3) כרטיס אכיפה – 5 שנים;



		

		

		

		

		(4) כרטיס אחזקה – שנה.



		

		

		

		



		

		

		(7) בתקנת משנה (ה), בסופה יבוא: 



		

		

		

		""טכוגרף בעל דסקות" – כמשמעותו בפרט 24א(1) בחלק ג' לתוספת השניה; 



		

		

		

		"טכוגרף דיגיטלי" – כמשמעותו בפרט 24א(2) בחלק ג' לתוספת השניה." 



		תיקון התוספת השניה

		3. 

		במקום פרט 24א לחלק ג' לתוספת השניה בתקנות העיקריות, יבוא:



		

		

		"24א. טכוגרף המותקן ברכב מאחד מאלה:

(1) טכוגרף בעל דיסקות - הטכוגרף המתאים לנדרש בפרקים 1 עד 4 של ANNEX  להנחייה EEC 3821/85 המויסומן בסימון EEC  או שניתנה לגביו תעודה מאת מעבדה מוסמכת כי הוא תואם את הנדרש כאמור;

(2) טכוגרף דיגיטלי - מערכת טכוגרף המתאימה להגדרות בנספח 1 לאמנה כהגדרתה בתקנה 168א(א), הכוללת מכשיר טכוגרף דיגיטלי אשר שהותקן ברכב לפי חוק רישוי שירותים, ומשיסומן בסימון כמפורט באמנה.





		תחילה

		4. 

		תחילתן של תקנות אלה ביום שפרסם שר התחבורה והבטיחות בדרכים ברשומות כי מדינת ישראל אישררה את האמנה כהגדרתה בתקנה 168א(א) ובלבד שלא תקדם ליום פרסומן של התקנות. 



		

		

		



		

		

		

                                                           שרת התחבורה והבטיחות בדרכים



		

		

		






דברי הסבר



כללי



הדין הישראלי כיום קובע חובה, בהתאם לתקנה 364(ד) לתקנות התעבורה, התשכ"א-1961, בהתקנת טכוגרף אנלוגי באוטובוסים, ברכב מסחרי ובמשאיות שמשקלן הכולל המותר עולה על 8,000 ק"ג, המשמש לתיעוד פעילות כלי הרכב וכפועל יוצא פעילות הנהג. בהתאם לחובה זו מותקן במשך שנים רבות טכוגרף אנלוגי בכל כלי הרכב הללו. 

החל משנת 2006 מתבצע במדינות האיחוד האירופי מעבר לטכוגרף דיגיטלי ייחודי שמיוצר על ידי האיחוד בהתאם לאמנה בדבר עבודת צוות כלי רכב בנהיגה בינלאומית(The European agreement concerning the work of crew of vehicles engaged in international road transport 2006 (AETR)) של האו"ם (להלן – האמנה). 

על רקע מעבר זה ייצור הטכוגרף האנלוגי הולך וקטן במהלך השנים ומסתמן כי בטווח הקצר יהיה קושי ברכישתו, התקנתו ואחזקתו. כמו כן נמצא כי הטכוגרף הדיגיטלי המיוצר על ידי האיחוד האירופי (להלן – הטכוגרף הדיגיטלי) הינו בעל איכות גבוהה יותר מהטכוגרף האנלוגי, בעל מאפיינים טכנולוגיים מתקדמים ורמות אבטחת מידע ובקרה גבוהים המקטינים את החשיפה לזיוף. 

יצוין כי לא ניתן לייצר טכוגרף דיגיטלי ישראלי בהיעדר כדאיות כלכליות בשל גודל השוק הישראלי.  כמו כן יודגש כי כיום מרבית כלי הרכב המסחריים המיובאים לישראל מקורם במדינות האיחוד האירופי, כאשר במסגרת הליך ייבואם לישראל נערך בכלי הרכב פירוק של הטכוגרף הדיגיטלי המורכב בו ומחובר באופן מיוחד לישראל טכוגרף אנלוגי. יתרה מכך הטכוגרף הדיגיטלי המורכב בכלי הרכב המיוצרים באיחוד האירופי מותאם לכלל מערכות הרכב, ולפיכך, השימוש בו יאפשר את קידום המעבר לרכבים אוטונומיים המיוצרים במדינות אלו. 

לאור כל זאת מבוקש לעשות שימוש בטכוגרף הדיגיטלי המיוצא על ידי האיחוד האירופי.



בהתאם לדירקטיבה האירופאית לצורך שימוש בטכוגרף הדיגיטלי מחויבת המדינה להצטרף לאמנה. האמנה, עוסקת כאמור בהיבטים שונים הכרוכים בנהיגה בינלאומית, שהינה נהיגה במסגרתה מבוצע מעבר של לפחות גבול אחד בין מדינות שצד לאמנה (להלן – נהיגה בינלאומית), וקובעת את החובות החלות בעת נהיגה בינלאומית, לרבות שעות הנהיגה המותרות, חובות מנוחה והפסקות ועוד. כאמצעי ליישום האמנה וכחלק ממנה קובע הנספח לאמנה עקרונות לטכוגרף דיגיטלי אשר בהתאם אליהם יוצר הטכוגרף הדיגיטלי על ידי האיחוד האירופי.





לצורך הצטרפות לאמנה על המדינה לשלב את הוראות האמנה בדינים הלאומיים באופן שיעיד כי מתקיימים במדינה ההסדרים המתאימים ליישום האמנה. 



יצוין כי הוראות האמנה בדבר נהיגה בינלאומית אינן מתיישבות עם הדין שחל במדינת ישראל לגבי נהיגה לאומית – נהיגה בתחום המדינה בלבד – הקבוע בתקנה 168 לתקנות התעבורה. בנוסף, יודגש כי כיום מתבצעת נהיגה בינלאומית במדינת ישראל בהיקף מצומצם ביותר וזאת בפרט בשל המאפיינים הייחודיים של מדינתנו. 



לאור האמור לעיל, לצורך ביצוע השימוש בטכוגרף הדיגיטלי ולהצטרפות לאמנה נערך תיקון לתקנות התעבורה במסגרתו מוצע שילוב הוראות האמנה במסגרת תקנות התעבורה. התיקון כולל קביעת הוראות האמנה כהסדר לנהיגה בינלאומית בלבד. 

כמו כן יצוין כי הטמעת מערכות הטכוגרף הדיגיטלי בכלי רכב דורשת תקופת מעבר והתארגנות כאשר בעלי רכבים בעלי טכוגרף אנלוגי לא ידרשו להחליף את הטכוגרף באופן יזום ועל פי ההערכה ההטמעה תעשה בעיקרה ברכבים חדשים, המגיעים מלכתחילה עם טכוגרף דיגיטלי, וברכבים ישנים אשר בעליהם יבקשו להחליף את הטכוגרף. לפיכך, במסגרת תיקון תקנות זה מוצע בנוסף להתאים את ההסדרים הקבועים כיום לגבי השימוש בטכוגרף האנלוגי כך שיאפשר שימוש בשני סוגי הטכוגרף במקביל. 





לגוף התקנות



· הוספת תקנה 168א



· תקנה 168א(א) - הגדרות:

· "נהיגה בינלאומית" – בהתאם לסעיף 2 לאמנה מוצע לקבוע כי נהיגה בינלאומית הינה נהיגה בה מבוצע מעבר גבול יבשתי. נהיגה זו איננה מתייחסת לנהיגה ברכבים או מהסוגים המפורטים בתקנה 168א(יא) המוחרגים מתחולת האמנה כגון: רכבי הצלה, רכבי ביטחון ועוד. 

· "תקופת נהיגה", "זמן נהיגה", "הפסקה" ו"מנוחה" –מוצע לערוך  התייחסות לפעילויות השונות שמבצע הנהג בהתאם לקבוע באמנה. 

ככלל תקופת הנהיגה מוגדרת כסך כל זמני הנהיגה בין מנוחה ו/או הפסקה אחת לאחרת. זמן הנהיגה כוללים פעולת נהיגה וכן כל פעולה הקשורה בעבודתו, ברכב או במטען או בנוסעיו. יודגש כי זמן הנהיגה אינו כולל זמני המתנה או זמני מעבר ברכבת או במעבורת או בכל אמצעי הובלה אחר. 

אשר להגדרת "הפסקה" ו"מנוחה" – בהתאם לאמנה מוצע להגדיר כי הפסקה הינה פרק הזמן בה הנהג מנצל לשם התרעננות וחידוש כוחות פיזיים ואילו מנוחה הינו פרק הזמן בו הוא חופשי לבצע כל פעולה לבחירתו.





· הגדרות "מנוחה יומית", "מנוחה יומית מלאה", "מנוחה יומית מופחתת", "מנוחה שבועית", "מנוחה שבועית מופחתת" ומנוחה שבועית מלאה", ותקנות 168א (ב), (ג), (ד), (ה), (ו) (ז), (ח) ו- (ט) – 

האמנה קובעת את שעות המנוחה היומיות והשבועיות שעל הנהג לקיים כתנאי לנהיגתו (מנוחה יומית/ שבועית מלאה). האמנה מאפשרת לנהג לקיים את המנוחה באופן מפוצל ובתנאי שיושלמו מלוא שעות המנוחה הנקובות במקרה של פיצול (מנוחה יומית/ שבועית מופחתת). בהתאמה, מוצע לקבוע את ההסדרים הבאים בנוגע למנוחה היומית ולמנוחה השבועית של נהג לקיים וזאת בהתאם לסעיפים 1 ו- 8 לאמנה:

· נהג לא יתחיל את יום עבודתו בנהיגה אלא אחרי מנוחה יומית לפי אחד מאלה:

(1) קיים מנוחה מחוץ לשעות עבודתו במשך 11 שעות רצופות לפחות;

(2) במשך 24 שעות קיים מנוחה מחוץ לשעות עבודתו במשך 3 שעות רצופות לפחות, ובהמשך השלים מנוחה מחוץ לעבודה במשך 9 שעות רצופות לפחות נוספות;

(3) מנוחה של  9 עד 11 שעות לפחות. בהתאם לאמנה מנוחה שכזו הינה בגדר מנוחה מופחתת הדורשת השלמה במהלך אותם 24 שעות לסך של 11 שעות מנוחה מחוץ לעבודה.



· נהג לא ינהג יותר מ- 9 שעות בכל תקופה של 24 שעות, ולא יותר מ- 90 שעות בכל תקופה של 7 ימים;



· נהג יימצא במנוחה שמחוץ לעבודה לפחות במשך 45 שעות רצופות בכל תקופה של 7 ימים; מנוחה במשך 24 עד 45 שעות נחשבת בהתאם לאמנה כמנוחה שבועית מופחתת ודורשת השלמת מנוחה מחוץ לעבודה במהלך של 14 ימים.



· כמו כן, מוצע לקבוע תקופת מנוחה מקלה במקרה נהיגה בהובלת נוסעים בינלאומית ובמקרה שמתבצעת החלפה במהלך הנהיגה בין נהגים. 



· תקנה 168א(יב) – בהתאמה לאמנה מוצע לקבוע כי בעל כלי רכב המבצע נהיגה בינלאומית חייב בהתקנת טכוגרף דיגיטלי ברכב ויחולו לגבי הרכב הוראות תקנה 364ד המסדירה את השימוש בטכוגרף הדיגיטלי. 

 



· תיקון תקנה 364ד (תקנה 2 לתיקון)

כיום קובעת תקנה 364ד תקנות התעבורה חובה לטכוגרף אנלוגי בלבד. כאמור לאמור לעיל, מוצע לערוך תיקון לתקנה 364ד כך שניתן יהיה לערוך שימוש בטכוגרף דיגיטלי לצד השימוש בטכוגרף האנלוגי, ולהסדיר את השימוש בטכוגרף דיגיטלי. 



· התאמת התקנות לשימוש בטכוגרף דיגיטלי או בטכוגרף אנלוגי – 

על מנת לאפשר שימוש בטכוגרף דיגיטלי או בטכוגרף אנלוגי, נערך במסגרת תקנה זו תיקון בתקנות המשנה הבאות, כך שהן לא יתייחסו לשני סוגי הטכוגרף: (א), (א)(2) ו- (ב)(1).

כמו כן, האמור בתקנות הבאות נקבע כמתייחס לטכוגרף האנלוגי בלבד: (ב)(3), (ב)(5),  (ב)(6) ו- (ב1)(2).





· תיקון תקנה 364ד(ב) (תקנה 2(א) לתיקון) – 

ההוראה בתקנה זו הותאמה לשימוש בטכוגרף דיגיטלי ובאנלוגי כך שמוצע למחוק את המילים "על גבי הדסקה" המתייחס רק לטכוגרף אנלוגי. בנוסף נערכה הפניה לדרישות הנהיגה הבינלאומית הקבועות בתקנה 168א(א) המוספת בתיקון זה. 

	

·  תיקון תקנה 2364ד(ב)(2), (ב)(7) ו-(ב)(8) (תקנה 2(2)(ב) לתיקון) – 

הואיל וטכוגרף דיגיטלי מתבסס על מערכת מידע חכמה נתוני הנוהג מוזנים באופן אוטומטי מתוך כרטיס אישי חכם, אשר מחויב לכל נהג. לפיכך, מוצע להרחיב את הקבוע כיום באשר לחובה לציון שמות הנהגים ומועדי תחילת עבודתם, מספר הרכב וקריאות מד המרחק ומונה הקילומטרים גם לגבי טכוגרף דיגיטלי. כמו כן, הואיל והטכוגרף הדיגיטלי מופעל באמצעות כרטיס דיגיטלי חכם, מוצע לקבוע כי לשם הנהיגה ברכב בו מותקן טכוגרף דיגיטלי חובה להחזיק בכרטיס כאמור. 

בנוסף הואיל והחלפת צמיג אינו רלוונטי עוד לטכוגרף בשל השינויים הטכנולוגיים שחלו בכל אחד משני הסוגים, ובכל מקרה הגבלה זו קיימת לגבי כל רכב כאשר סוג וגודל הצמיג מצוינים ברישיון הרכב, כאמור בתקנה 322 לתקנות, לא נדרשת עוד ההגבלה בדבר איסור החלפת צמיג השונה במידות ובהתאמה מוצע להשמיט אותה מהתקנות.  



· תקנות 364ד(ג) ו- (ג1) (תקנות 2(4) ו-(5) לתיקון) – 

בטכוגרף דיגיטלי קיימת אפשרות לבעל כלי הרכב או הנהג להוצאת תדפיס של נתוני הנוהג ופרטי נהיגתו באמצעות "כרטיס נהג" הנמצא ברשות הנוהג או ע"י קצין בטיחות באמצעות "כרטיס בעלים" הנמצא ברשותו. לפיכך, מוצע להוסיף כי ברכב בו מותקן טכוגרף דיגיטלי בעל הרכב ישמור במקום עסקו את תיעוד המידע המופק מהטכוגרף במשך 365 ימים, ועליו להציג מידע זה לפי דרישת שוטר או פקח או קצין בטיחות. חובה זו דומה לחובה הקיימת כיום בנוגע לשמירת הדסקות החלה לגבי טכוגרף אנלוגי בהתאמה.



· תקנות 364ד(ג1), (ג2) ו-(ד1) (תקנה 2(6) לתיקון) – 

תפעול הטכוגרף הדיגיטלי, אחזקתו, הבקרה והאכיפה בעניינו יעשה ע"י כרטיס דיגיטלי חכם שיוחזק בידי בעלי התפקיד הרלוונטיים כפי שמפורט בתקנה – כרטיס נהג אישי, כרטיס חברה, כרטיס אכיפה וכרטיס אחזקה.

לצורך הנפקת כרטיסים חכמים, משרד התחבורה יסמיך חברה לייצור וקידוד הכרטיסים. יצוין כי בנוגע לטכוגרף הדיגיטלי המיוצר באיחוד האירופי בו מבוקש לעשות שימוש, מפתחות הקידוד לטכוגרף ולכרטיסים, מאושרים וניתנים ע"י האיחוד האירופאי בעזרת קוד רב ספרתי.

בהתאמה מוצע לקבוע בתקנת משנה (ד1) בתקנה את סמכות רשות הרישוי לתת כרטיסים לצורך הפעלת הטכוגרף, תוך הגדרת סוגי הכרטיסים שיינתנו והשימוש שייעשה בהם. 

יוסף כי בוצעה הבהרה בעניין השימוש בכרטיס גם לגבי מורה נהיגה במסגרת תקנה (ג2) (תקנה (ג1) בנוסח התקנות כיום). 

· 

· תקנה 364ד(ה) (תקנה 2(7) לתיקון) – 

במסגרת ההגדרות לעניין תקנה 364ד הוספו הגדרות הנדרשות לצורך שילוב הטכוגרף הדיגיטלי לצד הטכוגרף האנלוגי. בהתאמה נקבעה ההבחנה בין טכוגרף בעל דסקות (טכוגרף אנלוגי) לבין טכוגרף דיגיטלי כהגדרתו באמנה. כמו כן הוספו הגדרות לעניין סוגי הכרטיסים הנדרשים להפעלה אחזקה בקרה ופיקוח על הטכוגרף הדיגיטלי, הרכב והנהג, כפי שהם מוגדרים באמנה המבהירות את אופן השימוש בהם.



תיקון חלק ג לתוספת השניה (תקנה 3 לתיקון)

חלק ג לתוספת השניה קובע תקנים ומפרטים וסימונים של מוצרי תעבורה. במסגרת שילוב הטכוגרף הדיגיטלי בתקנות מוצע להוסיף בפרט 24א המתייחס לטכוגרף גם את הטכוגרף הדיגיטלי כהגדרתו באמנה ובהתאם לסימון הקבוע בה לעניין טכוגרף זה. 

